पर्यावरण आंदोलन

पर्यावरण आंदोलन चाहे पर्यावरणी आंदोलन (कबो-कबो एकरा के पारिस्थितिकी आंदोलन भा इकोलोजी मूवमेंट भी कहल जाला), एगो सामाजिक आंदोलन हवे जेकर मकसद सस्टेनेबल जीवन जीए खातिर प्राकृतिक दुनिया के नुकसानदेह पर्यावरणीय प्रथा सभ से बचावल बा। पर्यावरणविद लोग सार्वजनिक नीति आ ब्यक्तिगत बेहवार में बदलाव के माध्यम से संसाधन सभ के न्यायसंगत आ टिकाऊ प्रबंधन आ पर्यावरण के संचालन के वकालत करे ला। मानवता के पारिस्थितिकी तंत्र सभ में भागीदार (दुश्मन ना) के रूप में मान्यता में ई आंदोलन पारिस्थितिकी, स्वास्थ्य के साथे-साथ मानव अधिकार सभ पर भी केंद्रित बा।

पर्यावरण आंदोलन एगो इंटरनेशनल आंदोलन हवे, एकर प्रतिनिधित्व पर्यावरण से संबंधित संस्था सभ से ले के जमीनी स्तर तक ले कई तरह के पर्यावरण संगठन करे लें आ ई देश-देश में अलग-अलग तरह के बिबिधता लिहले बाटे। एकर बिसाल सदस्यता, अलग-अलग आ मजबूत बिस्वास आ कबो-कबो अनुमान लगावे वाला सोभाव के कारण पर्यावरण आंदोलन हमेशा अपना लक्ष्य में एकजुट ना होला। अपना व्यापक रूप से, एह आंदोलन में निजी नागरिक, पेशेवर, धार्मिक भक्त, राजनीतिज्ञ, वैज्ञानिक, गैर-लाभकारी संगठन, आ 20वीं सदी में विस्कॉन्सिन के सीनेटर रहल गेलर्ड नेल्सन आ रेचल कार्सन नियर व्यक्तिगत पैरवीकार लोग सामिल बा।

श्रेणी:पर्यावरणीय सामाजिक बिज्ञान कांसेप्ट
श्रेणी:पर्यावरणवाद